SET ปิดบวก 7 จุด รับมาตรการกระตุ้นเศรษฐกิจชุดใหม่ แนะจับตาผลประชุมเฟดคืนนี้
SET ปิดบวก 7 จุด รับมาตรการกระตุ้นเศรษฐกิจชุดใหม่ แนะจับตาผลประชุมเฟดคืนนี้ โดยดัชนีปิดตลาดวันนี้ ที่ระดับ 1,673.52 จุด เพิ่มขึ้น 6.84 จุด หรือ 0.41% มูลค่าการซื้อขาย 4.46 หมื่นล้านบาท
30 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,673.52 จุด เพิ่มขึ้น 6.84 จุด หรือ 0.41% มูลค่าการซื้อขาย 4.46 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยในภาคบ่ายนี้ปรับตัวขึ้น ตอบรับมาตรการกระตุ้นเศรษฐกิจของภาครัฐที่ออกมาชุดใหญ่ หนุนหลายกลุ่มอุตสหกรรม ไม่ว่าจะกลุ่มอสังหาริมทรัพย์-ค้าปลีก-โรงไฟฟ้า เป็นต้น ทำให้ดึงภาพรวมตลาดฯขึ้นไปได้ค่อนข้างดี
ขณะที่ปัจจัยจากต่างประเทศก็ยังเป็นที่น่าพอใจ ในประเด็นสงครามการค้าที่มีการปลดล็อกมาได้เรื่อย ๆ ทำให้โมเมนตัมยังเป็นในทางบวกอยู่ แต่ยังต้องติดตามความคืบหน้าต่อไป ด้านตลาดหุ้นในภูมิภาคเอเชียวันนี้จะเห็นได้ว่าตลาดในกลุ่ม TIP ได้ปรับตัวขึ้น ขณะที่ตลาดอื่นก็มีติดลบบ้าง หลังจากที่ตัวเลข PMI ภาคการผลิตของจีนออกมาต่ำกว่าที่ประเมินไว้ พร้อมให้ติดตามการประชุมธนาคารกลางสหรัฐ (เฟด) ที่มีขึ้นในวันที่ 30 เม.ย.-1 พ.ค.นี้ ซึ่งตลาดคาดว่าเฟดจะยังคงอัตราดอกเบี้ย
ส่วนพรุ่งนี้ (1 พ.ค.) ตลาดหุ้นไทยปิดทำการเนื่องในวันแรงงานแห่งชาติ
สำหรับแนวโน้มการลงทุนในวันที่ 2 พ.ค.นี้ นายวิจิตร กล่าวว่า ตลาดฯยังมีโมเมนตัมที่ดีอยู่หลังผ่านวันแรงงานแล้ว ตลาดฯน่าจะยังปรับตัวขึ้นได้ พร้อมให้แนวรับ 1,665 จุด ส่วนแนวต้าน 1,685 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT     มูลค่าการซื้อขาย 1,773.29 ล้านบาท ปิดที่  48.75 บาท ราคาไม่เปลี่ยนแปลง
SCC     มูลค่าการซื้อขาย 1,479.34 ล้านบาท ปิดที่ 462.00 บาท เพิ่มขึ้น 4.00 บาท
PTTGC   มูลค่าการซื้อขาย 1,430.63 ล้านบาท ปิดที่  68.75 บาท เพิ่มขึ้น 0.25 บาท
PTTEP   มูลค่าการซื้อขาย 1,428.34 ล้านบาท ปิดที่ 133.50 บาท เพิ่มขึ้น 0.50 บาท
CPF     มูลค่าการซื้อขาย 1,408.33 ล้านบาท ปิดที่  27.25 บาท เพิ่มขึ้น 1.25 บาท
 
ตลาดหุ้นเอเชีย
